বঙ্গভূমি আন্দোলন

বঙ্গভূমি আন্দোলন বা বীর বঙ্গ হলো বঙ্গসেনা দ্বারা দক্ষিণ-পশ্চিম (খুলনা, ফরিদপুর, বরিশাল ও পটুয়াখালী অঞ্চল) বাংলাদেশে বাঙালি হিন্দুদের জন্য একটি দেশ গঠনের জন্য করা একটি আন্দোলন। যার নেতৃত্ব দিয়েছিলেন কালিদাস বৈদ্য।

১৯৭১ সালে বাংলাদেশে পাকিস্তান সেনাবাহিনী দ্বারা নৃশংসতায় বাংলাদেশ থেকে আসা হিন্দু শরণার্থীদের সমর্থন করার জন্য ১৯৭৩ সালে ভারতে এই আন্দোলন প্রতিষ্ঠিত হয়েছিল । তবে, সেই সময়ে এই আন্দোলন খুব বেশি সমর্থন পায়নি। ২০০১ সালে বিবিসি নিউজকে দেওয়া একটি সাক্ষাৎকারে এই আন্দোলনের অন্যতম অভিযুক্ত সংগঠক চিত্তরঞ্জন সুতার একটি নতুন জাতি গঠনের পক্ষে তার সমর্থন অস্বীকার করেছিলেন। ২০২৫ সাল নাগাদ ধারণা করা হচ্ছে যে উভয় দলই বিলুপ্ত হয়ে গেছে। ভারতের পশ্চিমবঙ্গ এবং এর সংলগ্ন রাজ্যগুলোতে একই নামে কিছু স্বতন্ত্র আন্দোলন দেখা দিয়েছে। তবে, কোনো উদ্যোগই তেমন একটা সাড়া ফেলতে পারেনি।পশ্চিমবঙ্গে এবার পৃথক ‘বঙ্গভূমি’ রাজ্যের দাবি. [Officials] in West Bengal now demand a separate 'Bangabhumi' state. Prothom Alo. ২৩ জুন ২০২১. 

বঙ্গ সেনা

২০০৪ সালে বর্ডার সিকিউরিটি ফোর্সের (বিএসএফ) মহাপরিচালক অজয় রাজ শর্মার সাথে এক বৈঠকে বাংলাদেশ রাইফেলসের (বিডিআর) মহাপরিচালক মেজর জেনারেল জাহাঙ্গীর আলম চৌধুরী জানান, জঙ্গি সংগঠন বঙ্গ সেনা ভারতের পশ্চিমবঙ্গ রাজ্যে অবস্থিত তাদের ঘাঁটিগুলো থেকে বাংলাদেশের বিরুদ্ধে সন্ত্রাসী ও বিচ্ছিন্নতাবাদী কর্মকাণ্ড পরিচালনা করছে। গ্লোবাল পলিটিশিয়ানে প্রকাশিত একটি নিবন্ধে খোদেজা বেগম দাবি করেন বঙ্গ সেনাকে সংগঠিত করার ক্ষেত্রে ভারতের সহায়তার অভিযোগ উত্থাপন করেন।

২০০৬ সালের মার্চ মাসে বাংলাদেশের স্বরাষ্ট্র মন্ত্রণালয়ের একজন ঊর্ধ্বতন কর্মকর্তা বঙ্গ সেনার বাংলাদেশ বিরোধী কর্মকান্ড নিয়ে উদ্বেগ প্রকাশ করেন। এ বিষয়ে তিনি আরও বলেন যে বাংলাদেশ প্রতিবেশী ভারতের সাথে একটি শান্তিপূর্ণ সীমান্ত চায় এবং উভয় দেশের সমন্বিত সীমান্ত টহলদারির ফলে পরিস্থিতির যথেষ্ট উন্নতি হয়েছে। একজন বাংলাদেশী কর্মকর্তা বলেন যে এই সংগঠনটি "বাংলাদেশের সার্বভৌমত্বের জন্য হুমকি"। পুনর্মুদ্রিত: 

২০০৩ সালের ১৮ ফেব্রুয়ারি দক্ষিণ পশ্চিমবঙ্গের উত্তর চব্বিশ পরগনা জেলা থেকে বাংলাদেশে প্রবেশের চেষ্টাকালে বঙ্গ সেনার ৪০০ সদস্যকে ভারতে গ্রেপ্তার করা হয়। পুলিশের তথ্য অনুযায়ী, ঐ দিন সকাল থেকেই বাগদা থানা এলাকার অন্তর্গত উত্তর চব্বিশ পরগনার হেলেনচা নামক ভারত-বাংলাদেশ সীমান্তে সংগঠনটির সদস্যরা সমবেত হতে শুরু করে।

২০০৪ সালের জানুয়ারিতে বাংলাদেশ রাইফেলসের মহাপরিচালক বর্ডার সিকিউরিটি ফোর্সের মহাপরিচালকের কাছে উত্তর-পূর্ব ভারতের ত্রিপুরা ও আসাম রাজ্য এবং সংলগ্ন ভারতীয় প্রদেশগুলোতে অবশিষ্ট শান্তি বাহিনীর ঘাঁটিগুলোর একটি তালিকা পেশ করেন। উক্ত তালিকায় উল্লেখ করা হয় যে বঙ্গ সেনা, অন্যান্য কয়েকটি গোষ্ঠীর সাথে একত্রে পশ্চিমবঙ্গ থেকে বাংলাদেশে সাম্প্রদায়িক বিদ্বেষ এবং বিচ্ছিন্নতাবাদী কর্মকাণ্ড পরিচালনা করত। ভারতীয় পররাষ্ট্র সচিব জানান, বঙ্গ সেনা এবং অন্যান্য বিদ্রোহী গোষ্ঠীর বিরুদ্ধে ব্যবস্থা গ্রহণে ভারত সহযোগিতা করবে। ২০০৭ সালের সেপ্টেম্বরে আসামের কার্বি আংলং জেলার দুটি বেসরকারি সংস্থা - ডিফু সিটিজেন পিস ফোরাম এবং কার্বি হিউম্যান রাইটস ওয়াচের প্রতিনিধিরা - মত প্রকাশ করেন যে বঙ্গ সেনা চাঁদাবাজির মতো অপরাধে যুক্ত এবং এটি এই অঞ্চলের শান্তির জন্য একটি বিপদ ডেকে আনতে পারে।

 আরো দেখুন 
বাঙালি হিন্দু
বাংলাদেশে হিন্দুধর্ম
হিন্দু জাতীয়তাবাদী রাজনৈতিক দলের তালিকা
বাংলাদেশ–ভারত সম্পর্ক
অখিল ভারতীয় হিন্দু মহাসভা
বাঙালি হিন্দু স্বদেশ আন্দোলন

 তথ্যসূত্র 

বিষয়শ্রেণী:বাংলাদেশে হিন্দুধর্ম
বিষয়শ্রেণী:বাঙালি হিন্দু
বিষয়শ্রেণী:বাংলাদেশে বিচ্ছিন্নতাবাদ
বিষয়শ্রেণী:বাংলাদেশ ভিত্তিক হিন্দু সংগঠন
বিষয়শ্রেণী:হিন্দুধর্ম সম্পর্কিত বিতর্ক
বিষয়শ্রেণী:বাংলাদেশের রাজনীতি
বিষয়শ্রেণী:হিন্দুত্ব
বিষয়শ্রেণী:বাংলাদেশ–ভারত সম্পর্ক
বিষয়শ্রেণী:হিন্দু সন্ত্রাসবাদী সংগঠন